Broj: 01-45-2098-1.3/25

Mostar, 14.05.2025. godine

**Stalni javni poziv**

 **za uvezivanje radnog staža prosvjetnim radnicima koji su radili u eksteritorijalnim školama za vrijeme i poslije rata u BiH**

U Budžetu Federacije Bosne i Hercegovine za 2025. godinu, odobrena su sredstva za finansiranjeuvezivanja radnog staža prosvjetnim radnicima koji su radili u eksteritorijalnim školama za vrijeme i poslije rata u BiH.

Na osnovu Odluke o usvajanju programa utroška sredstava s kriterijima raspodjele sredstava tekućih transfera utvrđenih Budžetom Federacije Bosne i Hercegovine za 2025. godinu Federalnog ministarstva obrazovanja i nauke („Službene novine Federacije BiH“, broj 31/25), Federalno ministarstvo obrazovanja i nauke objavljuje Javni poziv za uvezivanje radnog staža prosvjetnim radnicima koji su radili u eksteritorijalnim školama za vrijeme i poslije rata u BiH.

Zahtjev za uvezivanje radnog staža prosvjetnim radnicima koji su radili u eksteritorijalnim školama za vrijeme i poslije rata u BiH treba popuniti na odgovarajućem obrascu, koji se nalazi u nastavku teksta ovog javnog poziva.

Uz popunjen i potpisan Zahtjev neophodno je priložiti sljedeću **ovjerenu** dokumentaciju:

1. Kopiju rješenja ili potvrde Ambasade Republike BiH u državi gdje je podnosilac zahtjeva radio u periodu za koji se traži uvezivanje radnog staža i potvrdu Federalnog ministarstva obrazovanja, nauke, kulture i sporta, ukoliko se posjeduje (u dva primjerka);
2. Kopiju ispunjenih stranica radne knjižice (u dva primjerka);
3. Izvod iz matične evidencije penzijsko/mirovinskog i invalidskog osiguranja (listing);
4. Potvrdu o mjestu prebivališta (CIPS) i
5. Kopiju lične karte.

Popunjen i potpisan Zahtjev sa svim prilozima, koji su ovjereni, treba poslati na adresu:

**Federalno ministarstvo obrazovanja i nauke**

**dr. Ante Starčevića bb**

**88000 Mostar**

s obaveznom napomenom: za Javni poziv.

Objavom ovog javnog poziva prestaje da važi Stalni javni poziv za uvezivanje radnog staža prosvjetnim radnicima koji su radili u eksteritorijalnim školama za vrijeme i poslije rata u BiH, objavljen 12.06.2024. godine na web stranici Federalnog ministarstva obrazovanja i nauke, a ovaj javni poziv ostaje otvoren do raspisivanja novog javnog poziva u 2026. godini.

Zahtjevizauvezivanje radnog staža prosvjetnim radnicima koji su radili u eksteritorijalnim školama za vrijeme i poslije rata u BiH će se rješavati do iznosa raspoloživih sredstava za ove namjene u Budžetu Ministarstva za 2025. godinu.

 **M I N I S T R I C A**

 **prof. dr. Jasna Duraković**

**U NASTAVKU TEKSTA PREUZMITE OBRAZAC ZAHTJEVA**

**Zahtjev**

 **za uvezivanje radnog staža prosvjetnim radnicima koji su radili u eksteritorijalnim školama za vrijeme i poslije rata u BiH**

|  |  |
| --- | --- |
| **Ime i prezime:** |  |
| **Datum i mjesto rođenja:** |  |
| **JMBG:** |  |
| **Adresa prebivališta:** |  |
| **Kontakt telefon:** |  |
| **Period rada za koji se traži uvezivanje staža:** |  |
| **Naziv škole, grad i država u kojoj je podnosilac zahtjeva radio u periodu za koji se traži uvezivanje staža:** |  |

Uz popunjen i potpisan Zahtjev prilažem sljedeću **ovjerenu** dokumentaciju:

1. Kopiju rješenja ili potvrde Ambasade Republike BiH u državi gdje je podnosilac zahtjeva radio u periodu za koji se traži uvezivanje radnog staža i potvrdu Federalnog ministarstva obrazovanja, nauke, kulture i sporta, ukoliko se posjeduje (u dva primjerka);
2. Kopiju ispunjenih stranica radne knjižice (u dva primjerka);
3. Izvod iz matične evidencije penzijsko/mirovinskog i invalidskog osiguranja (listing);
4. Potvrdu o mjestu prebivališta (CIPS) i
5. Kopiju lične karte.

 \_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i datum Potpis podnosioca zahtjeva